ai4bharat/Pralekha huggingface dataset:
کیمیکلز اور فرٹیلائزر کی وزارت
سرکار نے پورے ملک کے 766اضلاع میں سے 743کا احاطہ کرتے ہوئے 9000سے زیادہ مراکز کے ساتھ پی ایم بی جے پی کی رسائی کی توسیع کی ہے
جن اوشدھی یوجنا سب کے لئے سستی قیمتوں پر اعلیٰ کوالٹی کی دوائیوں کو یقینی بنانے کو لے کر عزت مآب وزیر اعظم کی سوچ کو تعبیر آشنا کرتی ہے
برانڈڈ دواؤں کے مقابلے میں اس کی قیمت 50فیصد سے 90 فیصد تک کم ہوتی ہے
پچھلے 8برسوں میں اس پروجیکٹ کے توسط سے تقریباً 18000کروڑ روپے کی بچت کی گئی ہے
حکومت ہند کی کیمیکل و فرٹیلائزر کی وزارت کے ماتحت دواؤں کے محکمے نےنومبر2008 میں پردھان منتری بھارتیہ جن اوشدھی پریوجنا کو شروع کیا تھا۔اس کا مقصد سب کو سستی قیمت پر اعلیٰ کوالٹی کی جینرک دوائیں مہیا کرانا ہے۔اس یوجنا کے تحت دسمبر 2017 سے 3000کیندر کھولنے کا ہدف حاصل کیا گیا۔اس کے علاوہ، مارچ 2020 میں کل 6000آؤٹ لیٹ کو کھولنے کا ترمیمی ہدف بھی حاصل کرلیا گیا۔ اس سفر میں پچھلے مالی سال میں اِن کیندروں کی تعداد 8610 سے بڑھ کر اب 9000 ہوگیا ہے۔اسے دیکھتے ہوئے سرکار نے پورے ملک کے 766 اضلاع میں سے 743کا احاطہ کرتے ہوئے 9000سے زیادہ کیندروں کے ساتھ اس کی رسائی میں توسیع کی ہے۔سرکار نے مارچ 2024 تک پردھان منتری بھارتیہ جن اوشدھی کیندروں کی تعداد بڑھا کر 10000 کرنے کا ہدف رکھا ہے۔پی ایم بی جے پی کی مصنوعات کی فہرست میں تمام اہم میڈیکل گروپوں کا احاطہ کرنے والی 1759 دوائیاں اور 280 سرجیکل آلات شامل ہیں۔ان میں کارڈیووسکولر، کینسر مخالف، ذیابیطس مخالف، متعدی بیماریاں روکنے والی، الرجی مخالف، گیسٹرو-انٹسٹائنل دوائیں، نیوٹراسیوٹیکلز وغیرہ شامل ہیں۔اس کے علاوہ مختلف نیوٹراسیوٹکل مصنوعات جیسے کہ پروٹین پاؤڈر، مالٹ –بیسڈ فوڈ سپلی منٹ وغیرہ بھی دستیاب ہیں۔ وہیں کچھ آیوش مصنوعات جیسے کہ آیو رکشا کِٹ، بال رکشا کِٹ اور آیوش -64 ٹیبلٹ کو تحفظاتی قوت مدافعت کی شکل میں پروجیکٹ کی مصنوعات فہرست میں جوڑا گیا ہے۔
پی ایم بی جے پی کے تحت دستیاب دواؤں کی قیمت برانڈڈ دواؤں کے مقابلے میں 50 سے90 فیصد تک کم ہے۔ مالی سال 22-2021 میں 893.56کروڑ روپے کی فروخت ہوئی ہے۔ اس سے شہریوں کو برانڈڈ دواؤں کے مقابلے میں تقریباً 5300کروڑ روپے کی بچت ہوئی ہے۔رواں مالی سال یعنی 23-2022میں اِن کیندروں نے 30نومبر 2022 تک 758.69کروڑ روپے کی فروخت کی ہے۔ اس سے شہریوں کو تقریباً 4500 کروڑ روپے کی بچت ہوئی ہے۔کل ملاکر اس کی فروخت میں غیر معمولی اضافہ دیکھا گیا ہے، جو جن اوشدھی کی وسیع قبولیت کو دکھاتا ہے۔
یہ اسکیم مستقل اور روازانہ کی آمدنی کے ساتھ خود روزگار کا ایک اچھا ذریعہ فراہم کررہی ہے۔ پی ایم بی جے پی کے تحت مالی امداد کی شکل میں جن اوشدھی کیندروں کو 5.00لاکھ روپے کی حوصلہ افزائی فراہم کی جاتی ہے۔اس کے علاوہ شمال مشرقی ریاستوں، ہمالیائی علاقوں، جزائر علاقوں و نیتی آیوگ کی طرف سے اعلان شدہ خواہش مند اضلاع میں کھولے گئے جن اوشدھی کیندر یا پھر خاتون کاروباری ، سابق فوجی، معذور، درج فہرست ذات اور درج فہرست قبائل کی طرف سے کھولے گئے کیندر کو 2.00لاکھ روپے کی یکمشت اضافی امداد فراہم کی جارہی ہے۔
پورے ملک کے 9000پی ایم بی جے پی کیندروں پر جن اوشدھی سویدھا سنیٹری نیپکن کی فروخت ایک روپے فی پیڈ کے حساب سے کی جاتی ہے۔ اس یوجنا کو شروع کئے جانے کے بعد سے 30 نومبر 2022 تک پورے ملک کے پردھان منتری بھارتیہ جن اوشدھی کیندروں پر 31.40 کروڑ جن اوشدھی سویدھا سنیٹری پیڈ کی فروخت ہوچکی ہے۔گروگرام، چنئی، گوہاٹی اور سورت میں اس کے چار گودام ہیں۔یہ ایس اے پی پر مبنی اِنوینٹری انتظامی سسٹم پر مبنی ہے ، تاکہ دور دراز اور دیہی علاقوں میں بلارُکاوٹ سپلائی اور تیزی سے تقسیم کی سہولت حاصل ہوسکے۔
وزیراعظم کا دفتر
وزیراعظم نے فضائیہ کے دن کے موقع پر فضائیہ کے جانبازوں اور ان کے اہل خانہ کو نیک خواہشات پیش کیں
وزیراعظم جناب نریند رمودی نےفضائیہ کے دن کے موقع پر فضائیہ کے جانبازوں اور ان کے اہل خانہ سے نیک خواہشات کا اظہار کیا ہے۔
وزیراعظم نے سوشل میڈیا ایکس پر پوسٹ کرتے ہوئے کہا؛
’’فضائیہ کے دن کے موقع پر فضائیہ کے تمام جانبازوں اور ان کے اہل خانہ کو نیک خواہشات۔ بھارتی فضائیہ کی شجاعت، عزم اور لگن پر بھارت کو فخر ہے۔ ان کی عظیم خدمات اور قربانیاں یہ یقینی بناتی ہے کہ ہمار آسمان محفوظ ہے۔‘‘
وزارت دفاع
بھارتی بحریہ کو پانچویں اسکارپین آبدوز ‘وَگیر’ کی فراہمی
پروجیکٹ -75 کی پانچویں آبدوز کلواری درجے کی آبدوز یارڈ 11879 آج 20 دسمبر 2022 کو بھارتی بحریہ کو فراہم کر دی گئی۔ پروجیکٹ -75 میں اسکارپین ڈیزائن کی 6 آبدوزوں کی ملک میں ہی تعمیر شامل ہے۔ یہ آبدوزیں ممبئی میں مزگاؤں ڈوک شِپ بلڈر لمیٹیڈ  میں تعمیر کی جا رہی ہے۔ یہ آبدوزیں میسرز نیول گروپ فرانس کے ساتھ مل کر تعمیر کی جا رہی ہیں۔ وگیر کا آغاز 12 نومبر 2020 کو کیا گیا تھا اور اس کی سمندری مشقیں یکم فروری 2022 سے شروع کی گئی تھیں۔ یہ بات قابل ذکر ہے کہ اس آبدوز کی سبھی بڑی مشقیں مکمل ہو گئی ہیں، جس میں اس سے پہلے کی آبدوزوں کے مقابلے کم سے کم وقت میں ہتھیاروں اور سینسر کے تجربات بھی شامل ہیں۔
آبدوز کی تعمیر ایک پیچیدہ سرگرمی ہے، کیونکہ سبھی آلات کو چھوٹا کرنا پڑتا ہے، جس کا انحصار کوالٹی ضروریات پر ہے۔ بھارتی سمندر میں ان آبدوزوں کی تعمیر آتم نربھر بھارت کی جانب ایک اہم قدم ہے اور اس سے اس میدان میں خود اعتماد میں اضافہ ہوتا ہے، جو ایک قابل ذکر حصولیابی ہے۔ یہ آبدوز 24 مہینے کے عرصے میں بھارتی بحریہ کو فراہم کی جانے والی تیسری آبدوز ہے۔
اس آبدوز کو جلد ہی بھارتی بحریہ میں شامل کیا جائے گا اور اس کی صلاحیت میں اضافہ ہوگا۔
ہنر مندی کے فروغ اور صنعت کاری کی وزارت
ہنرمندی ترقیات پروگرام کے تحت حصولیابیاں
نئی دہلی، 28 جون / ہنرمندی ترقیات اور صنعت کاری کے وزیر مملکت جناب آر کے سنگھ نے آج راجیہ سبھا میں ایک تحریری جواب میں بتایا ہے کہ اِسکل انڈیا مشن کے تحت ہنرمندی ترقیات اور صنعت کاری کی وزارت سمیت تقریباً 20 مرکزی وزارتیں / محکمے ایسے ہیں ، جو نو جوانوں کے لئے روزگار کے مواقع بڑھانے کی غرض سے مختلف النوع ہنرمندی ترقیات پروگراموں سے متعلق 40 اسکیموں کے نفاذ میں مصروف ہیں ۔
پردھان منتری کوشل وکاس یوجنا  20-2016 ء ہنر مندی ترقیات اور صنعت کاری کی وزارت کی ایک فلیگ شپ اسکیم ہے ، جس کا نفاذ مختصر مدتی تربیتی کورسوں  اور ملک بھر میں پہلے کی لرننگ کے اعتراف  کی شکل میں ایک کروڑ نو جوانوں کو ہنرمند بنانے کے لئے 2016 ء سے 2020 ء کے دوران کیا جا رہا ہے ، جس کے منصوبہ جاتی اخراجات 12000 کرو ڑروپئے کے بقدر ہیں ۔ 12 جون ، 2019 ء تک ملک میں اس اسکیم کے تحت 52.12 لاکھ ، 31.08 لاکھ ایس ٹی ٹی + 21.04 لاکھ آر پی ایل امید واران کو تربیت فراہم کی جا چکی ہے ۔
پی ایم کے وی وائی ، 20-2016 ء کے تحت روزگار پر توجہ خصوصی طور پر مرکوز کی گئی ہے اور امیدواران کو مختلف شعبوں اور صنعتوں میں روز گار سے لگایا گیا ہے ۔ تربیتی مراکز اور تربیت فراہم کرنے والوں سے امید کی جاتی ہے کہ وہ اپنے کام کے تئیں پوری طرح وقف ہوں ۔ ایسے امیدواران کے لئے صنعتوں سے متعلق پلیسمنٹ سیل قائم کئے جاتے ہیں تاکہ پلیسمنٹ ہو سکے ۔ ٹریننگ دینے والے ہر چھ مہینے پر روزگار میلوں کا اہتمام کرتے ہیں اور یہ اہتمام شعبہ جاتی ہنرمندی کونسلوں کے تعاون و اشتراک سے کیا جاتا ہے تاکہ اس امر کو یقینی بنایا جا سکے کہ مقامی صنعتیں اس میں حصہ لے سکیں ۔ اس اسکیم میں تربیتی مراکز اور تربیت فراہم کرنے والوں کو ، تربیت یافتہ امیدواران کو پلیسمنٹ دلانے کے لئے ترغیبات بھی فراہم کی جاتی ہیں ۔ تربیتی مراکز کو تربیت فراہم کرنے کے سلسلے میں 20 فی صد لاگت کی بھرپائی بھی کی جاتی ہے ۔ اس کے علاوہ ، پلیسمنٹ کے بعد فی ٹرینی ماہانہ 1500 روپئے کی رقم پوسٹ پلیسمنٹ کے طور پر خصوصی گروپ  اور خصوصی شعبوں  کے لئے بھی فراہم کی جاتی ہے ۔
مذکورہ اقدامات کے نتیجے میں پی ایم کے وی وائی 20-2016 ء کے تحت مجموعی طور پر 57 فی صد پلیسمنٹ عمل میں آئی ہے ۔ اس کے علاوہ ، پی ایم کے وی وائی ، 20-2016 ء کے اثرات اور اثر انگیزی کا تجزیہ بھی کیا گیا ہے ، جو ایک آزاد تنظیم سے کرایا گیا ہے اور اس میں یہ انکشاف کیا گیا ہے کہ پی ایم کے وی وائی کے تحت نام درج کرانے والے طلباء کی تعداد میں سے 17 فی صد طلباء نے 2016 ء سے 2020 ء کے دوران روزگار کے بجائے اعلیٰ تعلیم کے حصول کے متبادل کو اپنایا ہے ۔
وزارت نے روزگار کے نتائج بڑھانے کے لئے صنعتوں کو ہنرمندی ایکو سسٹم میں زیادہ سے زیادہ حصہ لینے کی حوصلہ افزائی کے لئے مختلف اقدامات کئے ہیں ۔ آجروں کی رہنمائی میں ہنرمندی ترقیات کو بھی فروغ دیا جا رہا ہے تاکہ پی ایم کے وی وائی 20-2016 ء کے تحت پلیسمنٹ کی صورت حال کو مزید بہتر بنایا جا سکے ۔
ایس ٹی ٹی کے تحت پلیسمنٹ اعداد و شمار تربیت یافتہ کو سند جاری کرنے کے بعد 90 دنوں کے اندر آ جاتے ہیں ۔ ایس ڈی ایم ایس  کی جانب سے فراہم کرائے گئے اعداد و شمار کے مطابق 12 جون ، 2019 ء تک 24.56 لاکھ امیدواران کو پی ایم کے وی وائی 20-2016 ء کے تحت اسناد فراہم کی گئی ہیں ۔ 12 مارچ ، 2019 ء تک پی ایم کے وی وائی امید واران کی تعداد 21.97 لاکھ ہے ۔ ان امید واران میں سے 12 جون ، 2019 ء تک 12.6 لاکھ امید واران کے بارے میں یہ خبر دی ہے کہ انہیں ملک بھر میں مختلف شعبوں میں روزگار حاصل ہو گیا ہے ۔
U. No. 2676
(Visitor Counter : 136
خوراک کی ڈبہ بندی کی صنعتوں کی وزارت
خوراک کی ڈبہ بندی کے شعبے میں نئے مواقع پیدا ہو رہے ہیں: ہرسمرت کور بادل
خوراک کی ڈبہ بندی کی مرکزی وزیر کے زیر قیادت ویبینار میں 6 ریاستوں اور 180 سے زیادہ سرمایہ کاروں نے شرکت کی
نئی دہلی،22 جون، خوراک کی ڈبہ بندی کی مرکزی وزیر محترمہ ہرسمرت کور بادل نے آج بھارت سرکار کی قومی سرمایہ کاری کے فروغ اور آسانی کی ایجنسی انویسٹ انڈیا کی طرف سے خصوصی سرمایہ کاری فورم کے خوراک کی ڈبہ بندی کے ایڈیشن کا آغاز کیا۔
انویسٹ انڈیا نے اس فورم میں مثال شعبہ جاتی سیریز کے تحت ڈیزائن کیا جس کا مقصدعالمی صنعت کے لیڈروں اور مرکزی حکومت نیز ریاستوں کے اعلیٰ ترین فیصلہ سازوں کے درمیان تفصیلی تبادلہ خیال کیا جاسکے۔ فورم میں مرکزی حکومت اور 6 ریاستی حکومتوں یعنی آندھراپردیش، آسام، مدھیہ پردیش، پنجاب، تلنگانہ اور اترپردیش کے انتہائی سینئر پالیسی سازوں نے شرکت کی۔ 18 ملکوں کی 180 کمپنیوں نے بھی فورم میں شرکت کی۔
مرکزی وزیر نے کہا کہ وبائی بیماری کووڈ کی وجہ سے اس شعبے کو بے مثال چیلنجوں کا سامنا کرنا پڑا ہے اور یہ شعبہ اس بات کو یقینی بنانے میں ایک اہم رول ادا کرتا رہا ہے کہ لاک ڈاؤن کامیاب ہو۔اس وقت درپیش چند چیلنجوں کا تعلق عالمی تجارت سے ہے جس میں کافی کمی واقع ہوئی ہے اور داخلی مانگ میں بھی کمی ہوئی ہے۔
محترمہ بادل نے رائے ظاہر کی کہ ان چیلنجوں کی وجہ سے نئے مواقع پیدا ہو رہے ہیں جن میں سے ایک یہ فورم بھی ہے جس نے 180 سے زیادہ سرمایہ کاروں 6 ریاستی حکومتوں اور مرکزی حکومت کے لیے یہ ممکن بنایا ہے کہ وہ ایک ہی وقت میں ایک ہی جگہ موجود رہے۔
مرکزی وزیرنے فورم میں شرکت کرنے والوں کے لیے خوراک کی ڈبہ بندی کے شعبے میں فراہم زبردست مواقع کی وضاحب کی اور مطلع کیا کہ خوراک کی ڈبہ بندی کی وزارت کے فنڈ سے چلنے والے بہت سے پروجیکٹوں کو نئی نئی جگہوں سے حال ہی میں نئے آرڈر ملے ہیں۔ غذائیت سے بھرپور خوراک کی اہمیت پر توجہ کی وجہ سے لوگ یہ جانتے ہیں کہ بھارت کے طریقہ کار نے کووڈ سے نمٹنے میں بہت سے دیگر ملکوں کے مقابلے میں بہتر کام کیا ہے۔ بھارت کے سپرفوڈ کو مغربی دنیا میں مقبول بنانے کی ضرورت ہے۔
مرکزی وزیر نے فورم میں شرکت کرنے والوں کو سکریٹریوں کا بااختیار گروپ تشکیل دینے میں اور وزارتوں نیزمحکموں میں ‘پروجیکٹ ڈیولپمنٹ سیل’ قائم کرنے کے فیصلے سے آگاہ کیا جس کا مقصد ملکی اور غیر ملکی سرمایہ کو راغب کرنا اور اس کی مدد کرنا ہے۔انویسٹ انڈیامیں خوراک کی ڈبہ بندی کی وزارت بھارت میں کاروبار کرنے کے سلسلے میں اندرون ملک اور بیرونی سرمایہ کاروں کو ایک ساتھ ملا کر ایک خصوصی انویسٹ منٹ فیسیلی ٹیشن سیل کے قیام سے واقف کرایا گیا۔
مرکزی وزیر نے اپنی تقریر یہ کہتے ہوئے ختم کی کہ وزارت تمام ریاستوں کو ‘گو ووکل فار لوکل’ کے مشن کو آگے بڑھانے میں مکمل حمایت دے گی۔ کیونکہ کمپنیاں ان ملکوں سے پیچھے ہٹ رہی ہیں جہاں سے وہ سامان درآمدکیا کرتی تھیں اس لیے اب وقت ہے کہ ریاستیں اور مرکز مل کر اس موقع سے فائدہ اٹھائیں۔ خوراک کی ڈبہ بندی کی وزارت میں وزیر مملکت جناب رمیشور تیلی نے کہا کہ اب جب کہ بھارت کاروبار کے دوبارہ شروعات کر رہا ہے مرکز اور ریاستی حکومتیں ایسے مضبوط پالیسی فیصلے کر رہے ہیں جن سے سرمایہ کار ملک میں ترقی کے مواقع سے فائدہ اٹھاسکیں گے۔ سرمایہ کاری کے بارے میں اہم فیصلوں پر جن کا تعلق پالیسی ترغیبات، صنعتی زونوں اور ڈھانچہ جاتی صلاحیتوں سے لے کر خصوصی سرمایہ کاری آسانیوں تک تھا، فورم میں تبادلہ خیال کیا گیا۔ اس کا مقصد بھارت کو اگلا عالمی سرمایہ کاری مرکز بنانا ہے۔
نوجوانوں کے امور اور کھیل کود کی وزارت
وزارت کھیل سے مالی مدد ملنے کے ایک سال بعد، یو پی کے تیر انداز نیرج چوہان نے ہندوستان کی ایشین گیمز ٹیم میں جگہ بنائی
نوجوانوں کے امور اور کھیل کی وزارت  کے پنڈت دین دیال اپادھیائے نیشنل ویلفیئر فنڈ فار اسپورٹس پرسنز  سے مالی مدد ملنے کے تقریباً ڈیڑھ سال بعد، اتر پردیش کے تیر انداز نیرج چوہان نے ایشیائی کھیلوں کے لیے ہندوستانی قومی تیر اندازی ٹیم میں جگہ بنا لی ہے۔
اس کے علاوہ نیرج، جنھوں نے اتوار کے روز جاری ایشین گیمز کے سلیکشن ٹرائلز میں سب سے اوپر کی تین پوزیشن پر رہے، انھیں چار عالمی کپ اور عالمی کھیلوں میں بھی ہندوستان کی نمائندگی کرنے کا موقع ملے گا جو اس سال کے آخر میں ہونے والے ہیں۔
نیرج نے فون پر بات چیت کے دوران کہا، ”اس وقت کی بر وقت مداخلت نے میری اور میرے خاندان کی بہت مدد کی اور میں مستقبل کے مقابلے کے لیے تربیت پر واپس آ سکا۔“
نیرج پہلی بار سال 2020 میں سرخیوں میں آئے تھے جب کووڈ-19 لاک ڈاؤن کے دوران ان کے والد، جو اس وقت خاندان کے واحد کمانے والے رکن تھے، عالمی و کی وجہ سے اپنی ملازمت سے ہاتھ دھو بیٹھے تھے۔ اچانک ملازمت سے محرومی نے خاندان کے لیے ایک بہت بڑا مالی بحران پیدا کر دیا تھا، جس نے پھر نیرج اور اس کے خاندان کو اپنا پیٹ بھرنے کے لیے سبزیاں بیچنے پر مجبور کر دیا تھا۔
اس وقت ان کی حالت زار پر تیر اندازی ایسوسی ایشن آف انڈیا  کے صدر جناب ارجن منڈا نے روشنی ڈالی، جنھوں نے ایک ٹویٹ میں وزیر کھیل سے ان کی مدد کی درخواست کی تھی۔ اسی کے بعد، نیرج اور ان کے بھائی سنیل، جو ایک قومی باکسر ہیں، کو وزارت کے پنڈت دین دیال اپادھیائے نیشنل ویلفیئر فنڈ کے تحت 5 لاکھ روپے کی مالی امداد کی منظوری دی گئی۔
نیرج نے مزید کہا، ”مالی مدد ملنے کے بعد، میں اپنے تیر اندازی کے آلات کو اپ گریڈ کرنے میں کامیاب رہا جسے میں فی الحال SAI سونی پت میں اپنی تربیت کے دوران استعمال کر رہا ہوں، اور خوراک پر کچھ زیادہ رقم بھی خرچ کر سکتا ہوں، جو میں پہلے نہیں کر سکتا تھا۔“
جب ان سے پوچھا گیا کہ وہ قومی ٹیم میں جگہ بنانے کے بارے میں کیسا محسوس کرتے ہیں، تو پر جوش نیرج نے کہا کہ ”میں بہت خوش اور پر جوش ہوں کہ میں نے ہندوستانی قومی ٹیم میں جگہ بنائی۔ میرا پہلا بین الاقوامی ایونٹ ایشین گیمز ہو گا اور اب میں ایونٹ کی تیاری کے لیے اپنی پوری توانائی صرف کروں گا تاکہ میں وہاں تمغہ جیت سکوں۔
ایشین گیمز، ورلڈ گیمز اور ورلڈ کپ سلیکشن ٹرائلز کا دوسرا مرحلہ اس وقت اسپورٹس اتھارٹی آف انڈیا  سونی پت میں جاری ہے۔ جبکہ ری کرو زمرہ کی تکمیل اتوار، 27 مارچ کو ختم ہوئی، کمپاؤنڈ کیٹیگری کے لیے سلیکشن ٹرائلز فی الحال جاری ہیں اور 30 مارچ 2022 کو ختم ہوں گے۔
وزارت دفاع
دفاعی سازوسامان کی جانچ ، توثیق اورسندعطاکرنے والی مجاز ایجنسی
رکشا راجیہ منتری جناب اجے بھٹ نے 28مارچ 2022کو راجیہ سبھا میں جناب وائیکو کے سوال کے ایک تحریری جواب میں یہ جانکاری فراہم کی ۔
سال 23-2022 کے لئے سالانہ بجٹ کے حصے کے طورپر دفاعی سازوسامان کی مختلف النوع جانچ اور توثیق سے متعلق ضروریات پوری کرنے کی غرض سے ایک آزاد ، مجاز سرپرست ادارہ قائم کرنے کا اعلان کیاگیاہے ۔ یہ مجاز ایجنسی، اجازت دینے ، فروغ دینے ، معاونت کرنے اور نگرانی سے متعلق کاموں کے لئے ایک خود مختارادارہ ہوگی ، جو نئی سہولتو ں کو تیارکرنے کے ساتھ ساتھ دفاعی مصنوعات اورسازوسامان کی آزمائش ، جانچ اور توثیق سے متعلق موجودہ سہولتوں کو منضبط کرنے کے مقصد سے ایک ہی مقام پرسبھی ضروریات پوری کرنے والی مجاز ایجنسی کے طورپر کام کرے گی ۔
گذشتہ تین مالی سالوں  کے دوران اوررواں مالی سال 22-2021 کے دوران مسلح فورسیز کے لئے ، دفاعی سازوسامان کی اہم حصولیابی کے مقصد سے بھارت کے فروخت کاروں کے ساتھ اہم سازوسامان کی حصولیابی کے 127معاہدات پردستخط کئے گئے ہیں ۔ ان میں سے 55معاہدات پرپی ایس یوز /سابق اوایف بی / دفاعی تحقیق وترقی کی تنظیم ڈی آرڈی او کے ساتھ دستخط کئے گئے جب کہ مسلح فورسز کے لئے دفاعی سازوسامان کی اہم حصولیابی کے لئے بھارت کے نجی فروخت کاروں کے ساتھ 72معاہدوں پردستخط کئے گئے ۔
وزارت دفاع
یوگا کے عالمی دن 2023 کے موقع پر انڈین کوسٹ گارڈ نے ہندوستان کے ساحلی علاقے کے ساتھ یوگا کا کوسٹل رنگ بنایا
انڈین کوسٹ گارڈ نے 21 جون، 2023 کو پورے جوش و خروش کے ساتھ یوگا کا عالمی دن منایا۔ ہندوستانی ساحل کے محافظوں نے ملک کے پورے ساحلی علاقوں پر واقع سبھی اسٹیشنوں، آبی جہازوں اور ساحلی ریاستوں گجرات، مہاراشٹر، کرناٹک، گوا، کیرالہ، تمل ناڈو، آندھرا پردیش، اوڈیشہ اور مغربی بنگال کے ساتھ ساتھ انڈمان و نکوبار اور لکشدیپ جیسے دور افتادہ جزیروں پر واقع یونٹوں میں خصوصی یوگا اجلاس کا اہتمام کرکے کوسٹل رنگ/ساگر مالا بنائی۔
ہندوستانی برصغیر میں کچھّ  سے لے کر کولکاتا  تک انڈین کوسٹ گارڈ کے ذریعے بنایا گیا کوسٹل رنگ اس سال کے تھیم ’اوشن رنگ آف یوگا‘ پر مبنی اس کی مقدس یوگا حصہ داری کی علامت ہے۔ جزائر ، خلائی اسٹیشن  اپنی سرگرم موجودگی سے اس رنگ  کی زینت بنے ہیں۔
اس دن دہلی این سی آر میں کوسٹ گارڈ کمیونٹی کی پرجوش حصہ داری دیکھی گئی جہاں 500 سے زیادہ جوشیلے جوانوں نے اس میں حصہ لیا اور نہ صرف ملک کی وسیع و عریض ساحلی لائن کی حفاظت کے عہد کو دہرایا، بلکہ صحت اور توازن کو بھی فروغ دیا۔ پروگرام کا افتتاح محترمہ دیپا پال، صدر تٹ رکشکا اور سینئر افسران کی موجودگی میں اے ڈی جی راکیش پال، پی ٹی ایم، ٹی ایم، ڈی جی آئی سی جی  نے کیا۔
یوگا کے عالمی دن 2023 کی تیاریوں کے دوران انڈین کوسٹ گارڈ نے ملک بھر میں کئی اجلاس کا اہتمام کرکے سبھی کا جوش بڑھایا۔ یہ حصہ داری صرف کوسٹ گارڈ کے ملازمین اور ان کے اہل خانہ تک ہی محدود نہیں رہی، بلکہ ماہی گیروں اور دیگر متعلقین نے بھی مختلف مقامات پر بڑی تعداد میں اس میں شرکت کی۔ ان پروگراموں کا مقصد یوگا کے مجموعی فائدے کے تئیں بیداری پھیلانا، کسی بھی قسم کی غلط فہمی کو دور کرنا اور لوگوں کو یوگا کو اپنی روزمرہ کی زندگی کا حصہ بنانے کے لیے آمادہ کرنا ہے۔
انڈین کوسٹ گارڈ کے ملازمین کے روزانہ کے معمول میں یوگا کو شامل کرنے سے ان کی جسمانی مضبوطی میں، تناؤ کو دور کرنے اور ذہنی صلاحیت کو بڑھانے میں کافی فائدہ ہوا ہے۔ یوگا کی مشق کوسٹ گارڈ کے ملازمین کو ان کی بہترین کارکردگی کو برقرار رکھنے اور سمندر میں چیلنج سے بھرے ہوئے حالات میں بھی پر امن اور پرسکون رکھتی ہے۔ یوگا کے عالمی دن 2023 میں انڈین کوسٹ گارڈ کی حصہ داری سے جامع ترقی اور بہتری کے تئیں ان کے عزم کا اظہار ہوتا ہے۔
وزیراعظم کا دفتر
وزیراعظم نے صبح 9:30 بجے ڈیفلمپکس میں ہندوستانی دستےکے ساتھ گفت و شنید کریں گے
وزیراعظم جناب نریندر مودی ڈیفلمپکس میں بھارتی دستے کے ساتھ صبح ساڑھے 9 بجے بات چیت کریں گے۔انھوں نے کہا کہ بھارتی کھلاڑیوں نے تاریخ رقم کی ہے اور ہر بھارتی شہری کو خوش ہونے کا موقع فراہم کیا ہے۔
اپنے ایک ٹوئیٹ میں وزیراعظم نے کہا:
’’ڈیفلمپکس میں بھارتی دستے کے ساتھ سارھے 9 بجے بات چیت کرنے کے لئے بیتاب ہوں۔ پورے دستے نے ایک تاریخ رقم کی ہے اور ہر بھارتی شہری کے چہروں پر مسکان لائے ہیں۔‘‘
زراعت اور کاشتکاروں کی فلاح و بہبود کی وزارت
زرخیزی اور زمین کی صحت میں سدھار کرکے نامیاتی کاشتکاری سے پائیدار پیداوار حاصل کی جاسکتی ہے: رادھا موہن سنگھ
کوڑے کچڑے سے کھاد بنانے کی ٹکنالوجی کے ہمہ جہت اقدامات کے ذریعہ کسان بڑی مقدار میں نامیاتی فرٹیلائزرپیداکرسکتے ہیں
نئیدہلی08 اکتوبر ۔مرکزی وزیر برائے زراعت و کسان بہبود جناب رادھا موہن سنگھ نے کہا ہے کہ نامیاتی کھیتی میں کسانوںکو روزی روٹی فراہم کرنے اور دیہی اور شہری عوام کے لئے ملازمتو ں کے مواقع پیدا کرنےکے وسیع تر امکانات موجود ہیں ۔ جناب رادھا موہن سنگھ متھرا کے پنڈت دین دیا ل دھام میں نیشنل سینٹر آف آرگینک فارمنگ کی جانب سے اہتمام کئے جانے والے ’’جیوک کرشی سمیلن ‘‘ سے خطاب کررہے تھے ۔ انہوں نے کہا کہ زمین کی صحت اور زرخیزی میں سدھار پیداکرکے نامیابی کاشت کاری سے پائیدار پیداوار حاصل کی جاسکتی ہے ۔ جناب رادھا موہن نےکہا کہ وزیر اعظم جناب نریندر مودی نے سال 16-2015 میں ،’’ پرمپراگت کرشی وکاس یوجنا ‘‘  نام سے ایک اسکیم شروع کی تھی ۔ 16-2015 سے نامیاتی کھیتی کے فروغ کے لئے ملک میں مجموعی طریقے سے 1307 کروڑروپے کی قم مختص کی جاچکی ہے اور اب پی کے وی وائی اسکیم کی کامیاب عمل آوری کے بعد مشن آرگینک ویلیو چین ڈیولپمنٹ  اور اے پی ای ڈی اے کے تحت 23.02 لاکھ ہیکٹئیر رقبہ زمین کو مصدقہ نامیاتی کاشت کاری کے تحت لایا جاچکا ہے۔
جناب رادھا موہن سنگھ نے مزیدکہا کہ ہندوستان کی نامیاتی پیداوار کی مانگ عالمی بازاروں میں بہت بڑھ گئی ہے ۔ ہندوستان نے سال 17-2016 میں نامیاتی کھیتی سے 15 لاکھ ٹن پیداوار حاصل کی جبکہ 2478 کروڑروپے کی مالیت کی نامیاتی پیداوار برآمد کی گئی ، جبکہ توقع ہے کہ گھریلو بازاروں میں دو ہزار کروڑ روپے کی مالیت کی نامیاتی پیداوار ی مصنوعات کی مانگ ہوگی اور توقع ہے کہ اگلے سال یہ مالیت دس ہزارکروڑ روپے ہوجائے گی ۔ جناب رادھا موہن سنگھ نے زور دے کر کہا کہ ہمارے لئے یہ بات انتہائی اہمیت کی حامل ہے کہ ہم اپنی ماحولیات ، زمین کی صحت اور زرخیزی کی حفاظت کرتے ہیں اورتبدیلی ماحولیات اور عالمی انتباہات کے اثرات ختم کرنے کے ساتھ ساتھ پائیدار اور غذائیت سے بھرپور پیداوار کو یقینی بنانے کے نشانے حاصل کرتے ہیں۔جناب رادھا موہن سنگھ نے اپنی تقریر میں این سی او ایف کے ذریعہ کوڑے کچڑے سے کھاد بنانے کے طریقوں کو فروغ دینے کے ہمہ جہت اقدامات کئے جانے کی ستائش کی ۔علاوہ ازیں انہوں نے کسانو کے لئے اس ہمہ جہت سہل اور زبردست ٹکنالوجی کے اثرات کی بھی ستائش کی ۔
جناب رادھا موہن سنگھ نے اپنی تقریر کے آخر میں کہا کہ وزیر اعظم جناب نریندر مودی کی سرکار نامیاتی کھیتی کے فروغ کے تئیں عہد بستہ اور ملک میں نامیاتی کاشتکاری کی ترقی کے لئے ہر ممکن امداد فراہم کرائی جارہی ہے۔ انہوں نے انقلاب نامیاتی کاشتکاری کے لئے کسانوں کے گروپوں ،رضاکارتنظیموں اور دیگر دعوے داروں کو نامیاتی کاشت کاری اپنا ئے جانے کا نعرہ دیا ۔ انہوں نے کہا کہ اس سے مٹی اور ماحولیات کو کیمکلز کے مہلک اثرات سے بچایا جاسکے گا۔
۰۰۰۰۰۰۰۰۰۰۰۰۰۰۰۰۰۰۰۰۰
U-5199
(Visitor Counter : 65
صحت اور خاندانی بہبود کی وزارت
ریاستوں/مرکز کے زیر انتظام علاقوں کے پاس کووِڈ۔19 ٹیکہ کی دستیابی کے بارے میں تازہ ترین معلومات
ریاستوں اور مرکز کے زیر انتظام علاقوں کو ٹیکے کی 57.05 کروڑ سے زائد خوراکیں دی گئی ہیں
ریاستوں/مرکز کے زیرانتظام علاقوں کے پاس ابھی بھی ٹیکے کی 3.44 کروڑ سے زائد اضافی اور غیر استعمال شدہ خوراکیں موجود ہیں
نئی دہلی، 23 اگست 2021:
مرکزی حکومت ملک بھر میں کووِڈ۔19 ٹیکہ کاری کا دائرہ بڑھانے اور ٹیکے لگانے کی رفتار کو تیز کرنے کے لئے پابند عہد ہے۔ کووِڈ۔19 ٹیکہ کاری مہم کو آفاقی بنانے کے نئے مرحلے کا آغاز 21 جون 2021 کو ہوا۔ ٹیکہ کاری مہم کو زیادہ سے زیادہ ٹیکوں کی دستیابی کے ذریعہ آگے بڑھایا گیا۔ اس کے تحت ریاستوں اور مرکز کے زیر انتظام علاقوں کو ٹیکے کی دستیابی کے بارے میں پہلے سے اطلاع فراہم کی گئی تاکہ وہ بہتر منصوبہ بندی کے ساتھ ٹیکے لگانے کا بندوبست کر سکیں اور ٹیکے کی سپلائی چین کو درست کیا جا سکے۔
ملک گیر ٹیکہ کاری مہم کے جزو کے طور پر مرکزی حکومت ریاستوں اور مرکز کے زیر انتظام علاقوں کو بلاقیمت کووِڈ ٹیکے فراہم کرکے ان کی مدد کر رہی ہے۔ کووِڈ۔19 ٹیکہ کاری مہم کو آفاقی بنانے کے نئے مرحلے کے تحت، مرکزی حکومت ٹیکہ مینوفیکچررس سے 75 فیصد ٹیکے خرید کر انہیں ریاستوں اور مرکز کے زیر انتظام علاقوں کو بلاقیمت فراہم کرے گی۔
|
|
ٹیکے کی خوراکیں
|
|

|
|
فراہم کرائی گئیں خوراکیں
|
|
57,05,07,750
|
|
بھیجے جانے کے لئے تیار خوراکیں
|
|
13,34,620
|
|
بقیہ دستیاب خوراکیں
|
|
3,44,06,720
مرکزی حکومت کے ذریعہ تمام طرح کے چینلوں سے اب تک ٹیکے کی 57.05 کروڑ سے زائد  خوراکیں ریاستوں اور مرکز کے زیر انتظام علاقوں کو فراہم کی گئی ہیں۔ اس کے علاوہ 1334620 خوراکیں بھیجے جانے کے لئے تیارہیں۔
ابھی ریاستوں اور مرکز کے زیر انتظام علاقوں کے پاس کووِڈ۔19 ٹیکے کی 3.44 کروڑ سے زائد  اضافی اور غیر استعمال شدہ خوراکیں دستیاب ہیں، جنہیں لگایا جانا ہے۔
صحت اور خاندانی بہبود کی وزارت
کووڈ-19 ٹیکہ کاری -99واں دن
ہندوستان نے کووڈ -19سے بچاؤ کیلئے14 کروڑ ٹیکے لگانے کا کارنامہ انجام دیا
ہندوستان 14 کروڑکووڈ -19 ویکسین دینے والا سب سے تیز ترین ملک بنا
گذشتہ 24 گھنٹوں میں 24 لاکھ سے زیادہ ٹیکے لگائے گئے
ہندوستان 99 دنوں میں کووڈ-19 سے بچاؤ کے 14 کروڑ ٹیکے لگانے والا سب سے تیز ترین ملک بن گیا ہے۔اس کے علاوہ آج رات 8 بجے تک ملک بھر میں 24 لاکھ سے زیادہ ٹیکے لگائے گئے۔
ابتدائی رپورٹ کے مطابق آج شام8بجے تک مجموعی طور پر 14,08,02,794لوگوں کوویکسین کی خوراک دی جا چکی ہے۔
ان میں 92,89,621صحت کارکنان  کو ویکسین کی پہلی خوراک اور 59,94,401 ایچ سی ڈبلیوز دوسری خوراک حاصل کرچکے ہیں۔ وہیں 1,19,42,233 صف اوّل کے اہلکاروں نے، 62,77,797ایف ایل ڈبلیوز نے  لی ہے۔ 45 سال سے60 سال کی عمر کے 4,76,41,992 افراد نے  اور 45 سال سے 60 سال کی عمر کے 23,22,480 افراد نے  حاصل کی ہے۔ 60 سال سے زیادہ کی عمر کے 4,96,32,245مستفدین نے  اور 60 سال سے زیادہ عمر کے 77,02,025مستفدین حاصل کرچکے ہیں۔
|
|
ایچ سی ڈبلیوز
|
|
ایف ایل ڈبلیوز
|
|
45تا 59سال کی عمر کے افراد
|
|
60 سال سے زیادہ عمر کے افراد
|
|
مجموعی حصولیابی
|
|
پہلی خوراک
|
|
دوسری خوراک
|
|
پہلی خوراک
|
|
دوسری خوراک
|
|
پہلی خوراک
|
|
دوسری خوراک
|
|
پہلی خوراک
|
|
دوسری خوراک
|
|
پہلی خوراک
|
|
دوسری خوراک
|
|
92,89,621
|
|
59,94,401
|
|
1,19,42,233
|
|
62,77,797
|
|
4,76,41,992
|
|
23,22,480
|
|
4,96,32,245
|
|
77,02,025
|
|
11,85,06,091
|
|
2,22,96,703
ابتدائی رپورٹ کے مطابق ملک گیر کووڈ-19 ٹیکہ کارہ مہم کے 99ویں دن آج شام8بجے تک مجموعی طور پر 24,22,989 ویکسین کی خوراک دی گئی۔ ان میں15,69,631 مستفدین کو ویکسین کی پہلی خوراک دی گئی اور8,53,358 مستفدین کو ویکسین کی دوسری خوراک دی جاچکی ہے۔ حتمی رپورٹ آج دیررات تک تیار ہوجائے گی۔
|
|
مورخہ24اپریل 2021
|
|
ایچ سی ڈبلیوز
|
|
ایف ایل ڈبلیوز
|
|
45سال سے زیادہ عمر کے افراد
|
|
60 سال سے زیادہ عمر کے افراد
|
|
مجموعی حصولیابی
|
|
پہلی خوراک
|
|
دوسری خوراک
|
|
پہلی خوراک
|
|
دوسری خوراک
|
|
پہلی خوراک
|
|
دوسری خوراک
|
|
پہلی خوراک
|
|
دوسری خوراک
|
|
پہلی خوراک
|
|
دوسری خوراک
|
|
21,611
|
|
43,325
|
|
90,588
|
|
82,946
|
|
9,70,452
|
|
1,90,400
|
|
4,86,980
|
|
5,36,687
|
|
15,69,631
|
|
8,53,358